text: Benvinguda de la directora . Servei Català de Trànsit
  Funcions de l'SCT
  Línies d'actuació, estadístiques i auditories
  Normativa del Servei Català de Trànsit de protecció de dades personals
  Legislació genèrica sobre seguretat viària
  Legislació complementària en matèria de seguretat viària
  Consulta de normativa
  Comunicats d'accidents mortals
  Accions divulgatives
  Petició mitjans comunicació
  L'SCT a Twitter
  L'SCT al Youtube
  Benvinguts i benvingudes al portal corporatiu del Servei Català de Trànsit (SCT), l'organisme de referència a Catalunya de la gestió de la mobilitat i de les polítiques de seguretat viària.
  Aquest web té com a objectiu ser una eina d'informació i de comunicació útil, eficient i eficaç entre l'SCT i vosaltres, els ciutadans.
  La nostra fita és que trobeu en aquesta plataforma, de manera clara i accessible, les pautes per fer gestions i tràmits; que pugueu obtenir informació fefaent sobre l'estat de la xarxa viària en temps real; que tingueu eines de consulta sobre la normativa i legislació vigent en aquest àmbit; que pugueu consultar el servei d'ajuda, orientació i informació a víctimes en cas d'accident de trànsit, i que tingueu al vostre abast totes les accions i tasques que desenvolupem en matèria de seguretat, educació, formació i conscienciació.
  Un web que, en definitiva, es perfila com un element més de les xarxes socials a l'abast de tota la ciutadania.
  En el transcurs dels darrers anys el número de víctimes de trànsit ha experimentat una reducció significativa, però no és suficient per a nosaltres, igual que no ho és per a la nostra societat. Més enllà de notícies, d'estadístiques, d'augments o reduccions de sinistralitat, els mal anomenats accidents de trànsit causen molt dolor, molta pena i patiment a milers i milers de famílies, i evitar-ho és a les nostres mans. En poden estar segurs!
  Mentre hi hagi víctimes no ens podem relaxar ni caure en l'autocomplaença, i per això el Servei Català de Trànsit no defalleix en la lluita contra la sinistralitat i continua treballant amb esforç, passió i tenacitat per esdevenir un país líder en la reducció de víctimes i en polítiques de seguretat viària i mobilitat segura, saludable i sostenible.
  Volem arribar a l'objectiu de visió zero, sense víctimes mortals ni ferits amb seqüeles greus per a tota la vida. Aquest és el millor dels objectius pels quals es pot treballar, salvar vides, però cal que ho fem plegats, adoptant com a propi aquest objectiu comú i apostant per una responsabilitat compartida en seguretat viària.
  Esperem que aquesta plataforma sigui un element més de col·laboració i cooperació de tothom i que anem tots junts per donar una millor resposta a les necessitats de mobilitat de la nostra societat.